Damon og Fintias
Store norske leksikon,Religion og filosofi,Filosofiens historie,Antikkens filosofi
Damon og Fintias er en fortelling overlevert fra det gamle Hellas, om to pytagoreere fra Syrakus på 300-tallet fvt. som var kjent for sitt trofaste vennskap.
Fintias ble anklaget for å ha stått tyrannen Dionysios etter livet, og dømt til døden. Da han bad om en utsettelse, fikk han denne mot å stille Damon som kausjonist for sin tilbakekomst. I rette tid vendte Fintias tilbake for å lide døden og utfri Damon. Dionysios ble så begeistret over denne troskap at han ønsket å bli den tredje i deres vennskapsforhold.Historien var emne for det kjente diktet Die Bürgschaft av Schiller. Les mer i Store norske leksikon Antikkens filosofi Pytagoras